text: Svag afmatning i Billund Lufthavn
  01 februar 2013 kl. 12.28
  Billund Lufthavn fik et mindre fald i passagertallet i januar set i forhold til januar for et år siden.
  I alt rejste 159.723 passagerer gennem lufthavnen i januar i år. Det svarer til et fald på 4.690 passagerer eller 2,9 procent.
  Chartertrafikken er påvirket af, hvordan weekender falder i de enkelte måneder, og det har i år påvirket trafikken negativt, at der var en søndag mindre i januar end i januar året før. Chartertrafikken fald med 4.780 passagerer eller 8,4 procent.
  Godstransporten er præget af fald i importen, men eksporten er steget en smule.
  Rutetrafikken har været påvirket af vintervejret i Europa, der har ført til en række aflysninger fra og til de større lufthavne.
  Lufthavnschef Kjeld Zacho Jørgensen mener, at lufthavnen har haft en stille, men dog fornuftig start på 2013.
  